Minuri/sinhala-corpus-wikipedia huggingface dataset:
බෝධිසත්ව ගුණැති රජවරු රටවැසියා තම දරුවන් සේ සලකා කටයුතු කළහ
ඡේතවන බදුලු ආදි සෙල්ලිපි වල බදු ගැනීම් ආදී නීති රීති පනවා තිබුණත් නීති උල්ලංඝනය කළ අයට දඬුවම් දීම පිළිබඳ එහි සඳහනක් නැත
ශ්‍රී ලාංකික රජවරු මරණීය දණ්ඬනය පවා දුන් බවට සාධක නැතුවා නොවේ
නුවර යුගයේ සමහර රජවරු දඬුවම් පැමිණවීමේදී අවනීතියද ක්‍රියාත්මක කළහ
එවැනි සිද්ධීන් සුලභව ඇතත් මගේ පරමාර්ථය වන්නේ හෙළ රජ සමයේ ශ්‍රී ලංකාවේ පැවති නීතිය හා දඬුවම්වල ස්වභාවය පිළිබඳ විමසා බැලීමයි
බුද්ධ කාලයේ සිට අපේ රටේ ක්‍රියාත්මක වූ නීතිය න්‍යාය සතරක් යටතේ විග්‍රහ කළ හැකිය
1. මෙත්තානු මූල න්‍යාය

2. තේජානු මූල න්‍යාය
3. ද්විත්ව තීන්දු දණ්ඩ න්‍යාය
4. කූට තීන්දු දණ්ඩ න්‍යාය
1. මෙත්තානු මූල න්‍යාය - වරුදකරුට සමාව දීම අභයදානය දීම මේ ප්‍රතිපත්තියට අන්තර්ගතය
මෙත්තානු මූල වරය ලබාගැනීමට සුදුස්සන් සේ සලකනු ලබන්නේ ඉහත සඳහන් කරුණු අනාවරණය වුවහොත් පමණි
1. වරදකරු වරදෙහි බැඳීමට මූලික හේතුව විමසීම
2. වරද කිරීම සිදුවූයේ ස්වයං තීරණ මතද අන්‍යයන්ගේ බල කිරීම් මතද යන්න සොයා බැලීම
3. වරදකරුගෙන් හානි වූ දේපල මානව සම්පත් පිළිබඳ විමසීම
4. වරදකරු මානසික රෝගියකුද යන්න විමසා බැලීම
මේ කරුණු තහවුරු කරගැනීමට අපරාධ විමර්ශන ක්‍රම, වෛද්‍ය පරික්‍ෂණ ක්‍රම, ගුප්ත විද්‍යා ක්‍රම ආදිය උපයෝගි කරගනු ලැබේ
මේ න්‍යාය වරයෙන් සමාව ලද තැනැත්තන් සඳහා අතුරු නියෝග පනවනු ලැබේ
අරණ ක්‍රියා දේව ක්‍රියා වශයෙන් එය හඳුන්වනු ලැබේ
අරණ ක්‍රියා ලෙස සලකනුයේ වැරදි කරුවන් පුනරුත්ථාපන කඳවුරු ගත කිරීමයි
ඒ සඳහා ධර්මධර
විනයධර, කමටහන්ධාරි භික්‍ෂුන් වහන්සේලාගේ මූලිකත්වයෙන් යුතු මංඩලයක් පත්කරනු ලැබේ
එහිදී පුනරුත්තාපනය වන වැරදිකරුවෝ අරණ සුදීනයෝ නමින් හඳුන්වති
ද්විතීය අවස්ථාව වන්නේ වංශයේ දේවපූජා විධි සඳහා ත්‍රිවිධවර මෙහෙය සිදුකරන මෙන් ආඥ පැනවීමයි
දෙවියන් වෙනුවෙන් ස්තෝත්‍ර ගායනා කිරීම, පූජා භූමි සංවර්ධනය කිරීම
ධනය පරිත්‍යාග කිරීම යනු ත්‍රිවිධ මෙහෙවරයි
යමගිරික නම් කුමාරයා සුළු මවගේ අනාදරය නිසා බාලවියේ සිටම පීඩා විඳි තැනැත්තෙකි
තුරුණු වියේදී ගෙවල් බිඳින සොරෙකුවූ ඔහු අපරාධ කිපයක් සඳහා සැකකරුවෙකු වී අත්අඩංගුවට පත්විය
ඔහු දරුණු සොරෙකු වුවද පූජ්‍ය ස්ථානවලට හා පොදු ස්ථාන වලට හානි පැමුණුවේ නැත
වරිග සභාව සහ රාජ්‍ය සභාව ඔහුට මෙත්තානු වරය නියම කළේ එබැවිනි
යමගිරික සය මසක් පුනරුත්තාපන බෞද්ධ ආයතනයක චිත්ත සමාධිය ලැබීය
එයින් ඔහු රහත් ඵලයට පත්විය
2. තේජානුවර දඬුවම් තීන්දු ක්‍රමය - ගමේ හෝ ගෝත්‍රයේ සුභ සිද්ධිය සඳහා ගම්පතියෙකුට හෝ ගෝත්‍රික ප්‍රධානියෙකුට තීරණය ගැනීමේ හැකියාව තේජානුවර දඬුවම් තීන්දු ක්‍රමයයි
රජු හෝ ගෝත්‍රයේ ප්‍රධානියෙක් වැරදිකරුවෙකු සඳහා තීන්දු ප්‍රකාශයට පත්කිරීමේදී විත්තිය භික්‍ෂුන් වහන්සේලාගේ මැදිහත් වීම අපේක්‍ෂා කරයි
මෙවන් අවස්ථාවකදී භීක්‍ෂුන්වහන්සේලාගේ ඉල්ලීම ඉටු කිරීමක් හැටියට දඬුවම් ලිහිල් කිරීමක් සිදුවෙයි
3. ද්විත්ව තීන්දු දණ්ඩ නීතිය - වැරැදිකරුවෙකුට දඬුවම් නියම කිරීමේදී වරදකරුවා නැවත ද්විතීය පරීක්‍ෂණයට ලක් කිරීම මෙයින් අදහස් කෙරේ
එය නම් පූර්ණ අපරාධ විමර්ශනයකින් අනතුරුව නිගමනයට එළඹීමයි
ඔහු තවත් වැරදිකර ඇද්දැයි සොයා බැලීම ද්විතීය පරීක්‍ෂණයයි
සිව් වැදෑරුම් විශ්ලේෂණ ක්‍රමයකින් ඔහු ගැන තොරතුරු විමර්ශනය කළයුතුය
(1) චෝදිත අයවලුන් පූර්වයෙහි කරන ලද නීති විරෝධි ක්‍රියා පිළිබඳ පරික්‍ෂා කර බැලීම
(2) ඔහුගේ / ඇයගේ මානසික තත්ත්වය පිළිබඳව වෛද්‍ය පරීක්‍ෂණයකින් නිගමනයකට පැමිණීම
(3) චෝදිතයන් පූර්වයෙහි කරන ලද රාජ්‍ය මෙන්ම, සමාජසේවා පිළිබඳව අන්තර්ගත තොරතුරු පරීක්‍ෂා කිරීම
(4) වරදකරු හෝ වරදකාරිය විකෘති උද්දීපන ක්‍රියාවන් සඳහා පෙළඹවීමට හේතු වූ මූලික හා අතුරු හේතුන් පිළිබඳ සොයා බැලීම
ද්විතීයික පරීක්‍ෂණයකින් පසුව ඔහු වරදකරුවෙකු වී නම් සිරගත කිරීම, දේශයෙන් නෙරපීම මරණීය දඬුවම වෙනත් අතුරු නියෝගයන්ට යටත් කිරීම යන දඬුවම් ක්‍රම භාවිතා කරනු ලැබේ
4. කූටක තීන්දු ක්‍රමය - මේ දඬුවම් ක්‍රමය මරණීය දඬුවම සඳහා පමණක් ක්‍රියාත්මක කෙරේ
චෝදනා ලැබුවන් සඳහා විනිශ්චය ලබාදෙන ප්‍රධාන අධිකරණය සහ අනු අධිකරණයෙහි ප්‍රධානත්වය උසුලන රාජ්‍ය නායක තෙමේ ස්වකීය විධායක බලය ක්‍රියාත්මක කරන සුවිශේෂම අවස්ථාව මෙයයි
කිසිවෙකුගේ ඉල්ලීමකට එකඟ නොවන අවස්ථාවද මෙයයි
අවිහිංසාවාදි ප්‍රතිපත්තිවලට අනුව මරණීය දණ්ඩනය ප්‍රතික්‍ෂේප කළත්, අවස්ථා උචිත හා කාලෝචිතව සලකා සමාජ ශුභ සිද්ධිය උදෙසා තීන්දු ගැනීමෙදී වරදකරුවන්ට මරණීය දණ්ඩනය නියම කරනු ලැබේ
රටවැසියා අවධානමකට ලක්වූ අවස්ථාවක රාජ්‍යනායක තෙම කූටක තීන්දු ක්‍රමය ක්‍රියාත්මක කරන ලදී
මරණීය දඬුවම් ක්‍රම සතරකි
1. කුසන මාරකය
2. කළිඟු මාරකය
3. සෙපිලි මාරකය
4. තෛලාබු මාරකය
1. කුසන මාරකය - වැරදිකරුගේ සිරුර කපා ඉරා දුක්ත භාවයට පත්කර මරා දැමීමකි, මේ සඳහා කීර කුසනය නම් උපකරණය භාවිතයට යොදා ගත්හ
තියුණු මුවහත් ආයුධ ඇති පීප්පයක් බඳු දෙයකට වරදකරු ඇතුළු කර එය අට දෙනෙකු විසින් කරකැවිය යුතුය
මෙය කරකැවීමේදී වරදකරු කැපී ඉරී මරණයට පත් වේ
මෙය ජනයා රැස්කර ඔවුන් ඉදිරියේ සිදුකරනු ලබයි
මේ දඬුවම් ක්‍රමය භාවිතා වූ බවක් සඳහන් නොවේ
2. කලිඟු මාරකය - ගෙල සිඳ මරා දැමීමයි
වරදකරුගේ ගෙල රත්මල් බැඳ කවට මිටියෙන් තලා වදක බෙර වයමින් වීථි ජනපද වල සංචාරය කරවයි. එසේ කරනුයේ සෙසු ජනතාවට නීතියේ බලය පෙන්වීමටයි, කාඩිය ගසේ කඳෙන් කපා සාදාගනු ලබන දංගෙඩියක හිස තබා කඩුවකින් ගෙල සිඳීම කරනු ලබයි
3. සෙපිලි මාරකය - මේ දඬුවම් ක්‍රමය ක්‍රියාත්මක කිරීමේදී විෂ සහිත කුහුඹුවන් හා විෂ පොවන ලද හෙල්ලක් යොදා ගැනේ
දළපයෝ (දළ කඩි) බොටයෝ (දිමි වර්ග) කෝරාවෝ (කඩි) යන විෂ සහිත කුහුඹු වර්ග මේ දඬුවම් ක්‍රමයට යොදාගනී
වරදකරුට කුහුඹුවන් සිටින තැනක වැතිර ගැනීමට නියම කරයි
ඉන්පසු විෂ පෙවූ හෙල්ලයකින් ඇණ වද දෙමින් මරා දැමීම සෙපිලි මරකයයි
4. තෛලාබු මාරකය - පස්සන ලද තෙල් කටාරමක දමා මරණයට පත් කිරීම තෛලාබු මාරකයයි
ඒ සඳහා තෙල් වර්ග සතරක් නියම කර ඇත
1. කසට තෙල, 2. කදුරුතෙල, 3. තිබොට තෙල, 4. අම්බාට තෙල මේ තෙල් වර්ග කවර වර්ගයක තෙල්ද යන්න නිශ්චිතවම කිව නොහැක
ඖෂධීය තෙල් වර්ග මේ සඳහා භාවිතා කර නොමැත
පොල්තෙල්, මීතෙල්
තලතෙල් ආදිය ඖෂධීය තෙල් වර්ගයි
කබර ගොයාගේ තෙල් හා මළපහ යෙදූ විෂ දියරයක්ද යොදාගත් බව සඳහන් වේ
තෛලාබු මාරකය නියම කිරීම සඳහා පහත සඳහන් නීති විරෝධි ක්‍රියාවලින් එකක් සිදුකිරීම ප්‍රමාණවත්ය
1. භික්‍ෂු භික්‍ෂුණින් ඝාතනය කිරීම
2. භික්‍ෂු භික්‍ෂුණින්ට ප්‍රසිද්ධියේ අපහාස කිරීම
3. පූජා වස්තුන් විනාශ කිරීම
4. දැහැමි පාලකයන් ඝාතනය කිරීම
5. මව් පියන් මැරීම
6. ස්ත්‍රී දූෂණය
නීති ක්‍රියාත්මක කිරීමේදී රාජ සභා වරිග සභා නියෝජනය කරන නිලධාරින් ගුණාංග සතරකින් සමන්විත විය යුතුය
යක්‍ෂ ගෝත්‍රික නීති අනුව එය චතුර් අධිසය නමින් හඳුන්වයි.

1. එඩි අධිසයෑ සත්තාජ වීමැ - ඔහු මනා පෞරෂයෙකින් යුතු පුද්ගලයෙකු විය යුතුය
2. සාමග්‍රි අධිසයෑ සත්තාජ වීමැ - ඔහු සමගියට කැමති පුද්ගලයෙකු විය යුතුය
3. පයුරුවන අධිසයෑ සත්තාජ වීමැ - සාමයට කැමැති පුද්ගලයෙකු විය යුතුය
4. ලීලේ අධියසැ වීමැ - ඔහු අවංක අපක්‍ෂපාති පුද්ගලයෙකු විය යුතුය
හෙළ රජදරුවන්ගේ නීති සංග්‍රහයට අනුව මුලින්ම හමුවන්නේ බුදු සසුන ආරක්‍ෂා කිරීම පිළිබඳ නීතියයි
"තෙදින් බල දාරකයෙනි සම්බෝධි සස්මිතොල රක්‍ෂිත වන්නාසේ තොප රක්‍ෂිතයෝම වනැ, දරුවෙනි බුදුසසුන ආරක්‍ෂාවූ විට තොපද ආරක්‍ෂාවූවාසේයෑ මේ කියමනට අනුව සකස් වී ඇති නීතිරීති මෙසේයෑ
(කිරිබංඩා උපාසක මහතාගේ වරිගපූර්ණිකා ප්‍රකාශනයේ අත් පිටපත)
1. උවැට නිල සද්ධන් සිරය කෙරපීලුය
සිව් පසයෙන් සංග්‍රහා කළ යුතුය
2. කෝසිලම්බු සද්ධන් සිරය කෙරපීලූය
ගිලන්හල් විශ්‍රාම ශාලා පූජා කළ යුතුය
3. දැහැමි බෝධිමූල මුරය කෙරපීලූය
භාවනා ආරණ්‍ය සේනාසන පූජා කළ යුතුය
4. භික්‍ෂු භික්‍ෂුණි ශීර්ෂ ග්‍රහ මෙර කිවිසලූය
භික්‍ෂු භික්‍ෂුණින්ට අපහාස නොකළ යුතුය
5. ශාසන සවිධි මුණය කිවිසි ලූය
සංඝභේදය නොකළ යුතුය
රටේ කාන්තාවන් සඳහා පුරුෂ පක්‍ෂය විසින් පිළිපැදිය යුතු නීති
1. තෙපි නාහ කවිලාශපාලි කුපිතල කුදය වඩාලු මෑ වන කවිලාශපාලි නීති සංග්‍රහයට අනුව ස්ත්‍රී දූෂණය නොකළ යුතුය
එයට අනුබල නොදිය යුතුය
2. තෙපිනාහ කවිලාශපාලි මාතෘවර කුදය වඩාලු මෑ වන ගබ්සාවට අනුබල නොදිය යුතුය
3. තෙපිනාහ කවිලාශපාලි කාමච්ඡෙදන කුදය වඩාලු මෑ වන කාමයෙහි සමබරතාවය ඇති කරගත යුතුය
4. තෙපිනාහ කව්ලාශපාලි උරුවටන කුදය වඩාලු මෑ වන ගණිකාවන් සේවනය නොකළ යුතුය ස්ත්‍රීන් වරදෙහි නොබැඳ විය යුතුය
5. තෙපිනාහ කව්ලාශපාලි උපසාය කුදය කඩාලු මෑ වත අසම්මත විවාහයෙන් තොරවිය යුතුය
ස්ත්‍රීන් සඳහා පනවා ඇති නීති

1. තබ්බිනිකාහ කවිලාශපාලි දැහැන් වර කුදය වඩාලු මෑ වන කුමරි බ්‍රහ්මචාරිත්වය රැකීම, උත්‍රාචක්‍ර වට සප්ත ශීලය රැකීම
2. තබ්බිනිකාහ කවිලාශපාලි විද්පුර කුදය වඩාලු මෑ වන වංශයේ සිරිත් විරිත්වලට අනුව ජීවත්විය යුතුය
3. තබ්බිනිකාහ කවිලාශපාලි මාතෘවර කුදය වඩාලූ මෑ වන අසම්මත අයුරින් දරුවන් බිහි කිරීම නොකළ යුතුය
4. තබ්බිනිකාහ කවිලාශපාලි මතෝල කුදය වඩාලූ මැ වන විකෘති කාමයෙන් බැහැර විය යුතුය
5. තබ්බිනිකාහ කවිලාශපාලි ජාතිනිස කුදය වඩාලූ මෑ වන ගණිකා වෘත්තිය කිරීමෙන් කරවීමෙන් වැළකිය යුතුය
එවක සිටි සේවාකරුවන්ගේ සේවය නිසි අයුරින් කළ යුතු බවටද නීති පනවා ඇත
එවැනි සේවාවන් කීපයකි මේ
1. සුරු වැදග - හේවිසි තූර්ය වාදකයන්ගේ සේවාව

2. උසුරු වැදග - ශුද්ධකාරකයන්ගේ සේවාව

3. උණ්ඩර වැදග - කම්හල් කරුවන්ගේ සේවාව

4. පණ්ඩර වැදග - දෝලාකරුවන්ගේ සේවාව

5. පන්aඩර වැදග - මඟුල් කපුවන්ගේ සේවාව

6. ශුවිධ මුර වැදග - ධාර්මික වෙළෙන්දන්ගේ සේවාව

7. බණ්ඩාර වැදග - කර්ණවෑමියන්ගේa සේවාව

8. ඉරුකාල වැදග - කුඹලුන්ගේ සේවාව

9. ධාලපු සේවාව - ආභරණ කරුවන්ගේ සේවාව

10. මුණ්ඩාල වැදග - කසල ශෝධකයන්ගේ සේවාව

රට වැසියාගේ අවධානයට ලක්විය යුතු නීති මූලයන් 05 ක් ගැනද සඳහන්ය
1. රකුන වරිග පිදෙනෙක සොලියමැ - ආහාර පිළිබඳ නීති
2. රකුන වරිග මහීසන සෝලියමැ - දැහැන් වැඩීම පිළිබඳ නීති
3. රකුන වරිග බන්ධමතී සෝලියමැ - ලිංගිකත්වය පිළිබඳ නීති
4. රකුන වරිග කෞරාවාග්‍ර සොලියමැ - දඬුවම් පිළිබඳ නීති
5. රකුන වරිග විෂකුම්භණ සොලියමැ - දැහැමි ප්‍රතිපත්ති පිළිබඳ නීති
ආශ්‍රිත ග්‍රන්ථ - යක්‍ෂ ගෝත්‍රිකයන්ගේ අප්‍රකට තොරතුරු, සෙල්ලිපි සංග්‍රහය, මානෑව කිරිබංඩා උපාසක මහතාගේ වරිග පූර්ණිකා අත් පිටපත
ඩේලි මිරර් යනු,  විජය පුවත්පත් සමාගම විසින් ශ්‍රී ලංකාවේ, කොළඹ, ප්‍රකාශයට පත් කෙරෙන, දිනපතා ඉංග්‍රීසි-භාෂා පුවත්පතකි
එහි ඉරුදින ප්‍රතිරූප පුවත්පත වන්නේ  සන්ඩේ ටයිම්ස් පුවත්පතයි
මූල්‍යමය කටයුතු පිළිබඳ එහි බුහුනණිය පුවත්පත ඩේලි එෆ්ටී වෙයි
අන්තර්ජාල වාහක
ඇලෙක්සා විසින්, ශ්‍රී ලංකාවේ හොඳම පුවත්පත් වෙබ් අඩවිය ලෙසින් ඩේලි මිරර් වෙබ් අඩවිය ශ්‍රේණිගත කෙරිණි
දිනපතා අතිරේක 

සඳුදා සිට සෙනසුරාදා දක්වා 
ෆයිනැන්ෂල් ටයිම්ස්
ලයිෆ්

අඟහරුවාදා
W@W – විමෙන් ඇට් වර්ක්

බ්‍රහස්පතින්දා
ලිට්ල් ඉන්ක්වයරර්

මෙයද බලන්න 
ලංකාදීප (පුවත්පත), සිංහල-භාෂා බුහුනණි පුවත්පත
ටැමිල් මිරර්, දෙමළ-භාෂා බුහුනණි පුවත්පත

සටහන්

බාහිර සබැඳි 
 ඩේලි මිරර් – නිල වෙබ් අඩවිය
 සන්ඩේ ටයිම්ස් – නිල වෙබ් අඩවිය
 ඩේලි එෆ්ටී – නිල වෙබ් අඩවිය

ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
ශ්‍රී ලංකාවේ ප්‍රකාශයට පත් කෙරෙන ඉංග්‍රීසි-භාෂා පුවත්පත්
 1999 වසරෙහිදී සංස්ථාපනය කෙරුණු ප්‍රකාශන
විජය පුවත්පත් සමාගම
කොළඹ නගරයේ මාධ්‍යය
දි අයිලන්ඩ් යනු,  ශ්‍රී ලංකාවේ ප්‍රකාශයට පත් කෙරෙන දිනපතා ඉංග්‍රීසි භාෂා පුවත්පතකි
එය ප්‍රකාශයට පත් කෙරෙණුයේ  උපාලි පුවත්පත් සමාගම විසිනි
දිවයින පුවත්පතෙහි බුහුනණිය පුවත්පතක් වන, දි අයිලන්ඩ් පුවත්පත සංස්ථාපනය කෙරුණේ  1981 වසරෙහිදීය
එහි ඉරිදා සංස්කරණය වන, සන්ඩේ අයිලන්ඩ් විසින්, ප්‍රකාශය ආරම්භ කෙරුණේ 1991 වසරෙහිදීය
දිනපතා පුවත්පත සතුව දැනට  70,000 ප්‍රමාණයක සංසරණයක් ඇති අතර,  එහි ඉරිදා සංස්කරණය සතුව, එක් නිකුතුවක් සඳහා, 103,000 ප්‍රමාණයක සංසරණයක් ඇත
එහි ආරම්භකයා උපාලි විජේවර්ධන මහතා විය
මෙයද බලන්න 
ශ්‍රී ලංකාවේ පුවත්පත් ලැයිස්තුව

ආශ්‍රිත

බාහිර සබැඳි 
දි අයිලන්ඩ් නිල වෙබ් අඩවිය

ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
 ශ්‍රී ලංකාවේ ප්‍රකාශයට පත් කෙරෙන ඉංග්‍රීසි-භාෂා පුවත්පත්
 1981 වසරේදී සංස්ථාපනය කෙරුණු ප්‍රකාශන
උපාලි පුවත්පත් සමාගම
ඩේලි නිවුස් යනු,  ශ්‍රී ලංකාවේ ප්‍රකාශයට පත් කෙරෙන ඉංග්‍රීසි භාෂා පුවත්පතකි
දැනට එය ප්‍රකාශයට පත් කෙරෙනුයේ,    රජය-සතු සංස්ථාවක් වන,  ලංකාවේ සීමාසහිත එක්සත් ප්‍රවෘත්ති පත්‍ර සමාගම (ලේක් හවුස්) විසිනි
මෙම පුවත්පත ප්‍රකාශය ඇරඹුනේ  1918 ජනවාරි 31 දිනදීය
එහි ආරම්භකයා ඩී. ආර්. විජේවර්ධන මහතා විය
වර්තමාන පුවත්පත ලියැවෙන්නේ පුළුල් පුවත්පතක් ලෙසින් වන අතර, වර්ණයෙන් සහ කළු-සුදු යන දෙයාකාරයෙන්ම ඡායාරූප මුද්‍රණය කෙරෙයි
සතියේ දින මුද්‍රණයෙහි, ප්‍රධාන කොටස තුල ජාතික තොරතුරු පිළිබඳ ප්‍රවෘත්ති, විදේශීය තොරතුරු, ව්‍යාපාරික, දේශපාලන විශ්ලේෂනය, ක්‍රීඩා, කතුවැකි සහ මතිමතාන්තර ඇතුලත් වෙයි
සෑම බ්‍රහස්පතින්දා දිනයකම,  "විස්ඩම්" නමැති කුඩා පුවත්පතක්, නොමිලේ අතිරේකයක් ලෙසින් නිකුත් වෙයි
මෙයට අමතරව, සෑම සිකුරාදා දිනයකම ඩේලි නිවුස් විසින් අතිරේකයක් ලෙසින් ද ශ්‍රී ලංකා ගැසට් පත්‍රය ප්‍රකාශය කෙරෙයි
ඩේලි නිවුස් පුවත්පතෙහි වත්මන් ප්‍රධාන-කතෘ වන්නේ රාජ්පාල් අබේනායක මහතාය
මෙයද බලන්න 
ශ්‍රී ලංකාවේ පුවත්පත් ලැයිස්තුව

ආශ්‍රිත

බාහිර සබැඳි 
 ඩේලි නිවුස් නිල වෙබ් අඩවිය

ලංකාවේ සීමාසහිත එක්සත් ප්‍රවෘත්ති පත්‍ර සමාගම
 ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
 ශ්‍රී ලංකාවේ ප්‍රකාශයට පත් කෙරෙන ඉංග්‍රීසි-භාෂා පුවත්පත්
 1918 වසරේදී සංස්ථාපනය කෙරුණු ප්‍රකාශන
දිවයින යනු,  ශ්‍රී ලංකාවේ උපාලි පුවත්පත් සමාගම විසින් ප්‍රකාශයට පත් කෙරෙන සිංහල භාෂා දිනපතා පුවත්පතකි
දි අයිලන්ඩ්  පුවත්පතෙහි බුහුනණි පුවත්පතක් වන දිවයින පුවත්පත සංස්ථාපනය කෙරුණේ 1981 වසරෙහිදීය
එහි ඉරිදා සංස්කරණය වන්නේ ඉරිදා දිවයින පුවත්පතයි
දිනපතා පුවත්පත, වර්තමානයේදී  156,000 ප්‍රමාණයක සංසරණයකට හිමිකම් කියන අතර, එහි ඉරිදා සංස්කරණය,  නිකුතුවකට 340,000 ප්‍රමාණයක සංසරණයකට හිමිකම් කියයි
එහි ආරම්භකයා වූයේ උපාලි විජේවර්ධන මහතාය
මෙයද බලන්න 
ශ්‍රී ලංකාවේ පුවත්පත් ලැයිස්තුව

ආශ්‍රිත

බාහිර සබැඳි 
දිවයින නිල වෙබ් අඩවිය
ශ්‍රී ලංකා නිවුස්පේපර්ස්

 ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
 1981 වසරෙහිදී සංස්ථාපනය කෙරුණු ප්‍රකාශන
 ශ්‍රී ලංකාවේ ප්‍රකාශයට පත් කෙරෙන සිංහල-භාෂා පුවත්පත්
උපාලි පුවත්පත් සමාගම
තලෙයිමන්නාරම ශ්‍රී ලංකාවේ මන්නාරම් දූපතේ වයඹ දිග කොටසේ වෙරළබඩව පිහිටා තිබෙන ජනාවාසයකි
ගමනාගමනය
පැන්නුම් පාළම මගින් සමස්ථ දිවයින මන්නාරම් දූපත සමග සම්බන්ධ කරමින් පවතින, මන්නාරම නගරය ඔස්සේ වැටී ඇති A14 මහා මාර්ගය හරහා තලෙයිමන්නාරම වෙත පිවිසිය හැකිවේ
තලෙයිමන්නාරම ජැටිය සහ දුම්රිය ස්ථානය

1964 වසරේ දෙසැම්බරයෙහි බලපෑ දරුණු සුළි කුණාටුවකින් හානියට පත්වන තුරු, නොගැඹුරු පෝක් සමුද්‍ර සන්ධිය හරහා ශ්‍රී ලංකාවේ සිට ඉන්දියාව වෙත පාරු සේවයක් ක්‍රියාත්මකව තිබූ අතර, තලෙයිමන්නාරම එහිදී එක් නැවතුම්පළක් ලෙස ක්‍රියා කරන ලදී
මෙම පාරු සේවය ඉන්දු- ලංකා දුම්රිය සේවයන්ගේ කොටසක් ලෙස ක්‍රියාත්මකව පැවැති අතර, පාරුව ඔස්සේ මගීන් තලෙයිමන්නාරම සිට ඉන්දියාවේ රාමේෂ්වරම් දූපතේ ධනුෂ්කෝඩි දක්වා රැගෙන යන ලදී
ශ්‍රී ලංකා රජයේ දුම්රිය සේවයට අයත් දුම්රිය ස්ථානය මගින් ජැටියෙහි මෙහෙයවීම් සිදු කරන ලදී
ආදම්ගේ පාලම 

තලෙයිමන්නාරම ඉන්දියාවේ ධනුෂ්කෝඩි සිට සැතපුම් 18 ක් පමණ දුරින් පිහිටයි
දෙරට අතර භූ තීරුවක් ලෙස ක්‍රියාකරන වැලි වැටිය නැතහොත් ආදම්ගේ පාලම, ශ්‍රී ලංකාව හා ඉන්දියාව අතර පවතින එකම නොගැඹුරු භූ සම්බන්ධතාවය ලෙස හැඳින්වෙයි
මේවාද බලන්න

 ශ්‍රී ලංකාවේ ගමනාගමනය
 ශ්‍රී ලංකාවේ දුම්රිය ස්ථාන ලැයිස්තුව

ආශ්‍රිත

බාහිර සබැඳි

 MSN සිතියම
 Wikimapia
ලංකාදීප යනු,  විජය පුවත්පත් සමාගමට අයත් දිනපතා ශ්‍රී ලාංකික සිංහල භාෂා පුවත්පතකි
මෙම සංවිධානයෙහි සභාපතිවරයා වන්නේ රංජිත් විජේවර්ධන මහතා වන අතර, ඔහු  ඩී. ආර්. විජේවර්ධන මහතාගේ පුත්‍රයා වෙයි
ඉරිදා දිනවලදී, ඉරිදා ලංකාදීප නම්වූ සතිඅන්ත පුවත්පත ප්‍රකාශයට පත් කෙරෙයි
මේවා සංස්ථාපනය කෙරුණේ 1991 වසරෙහිදීය
පුවත්පත විසින් ආවරණය කරන ක්ෂේත්‍ර අතරට දේශපාලනය, ක්‍රීඩාව, විනෝදය සහ හමුදාමය කටයුතු අඩංගු වෙයි
ඉරිදා ලංකාදීප පුවත්පත 2006-2007 සහ 2008-2010 වසර සඳහා ස්ලිම් නීල්සන් ජනතා ප්‍රදානය දිනාගත්තේ ශ්‍රී ලංකාවේ මහත් ජනප්‍රිය සතිඅන්ත පුවත්පත ලෙසිනි
එහි බුහුනණි පුවත්පත් වන්නේ ද සන්ඩේ ටයිම්ස්, ද ඩේලි මිරර් සහ ටැමිල් මිරර්  වෙති
දිනපතා ලංකාදීප සතුව 150,000 ප්‍රමාණයක සාමාන්‍ය සංසරණයක් සතු වන අතර එමි ඉරිදා සංස්කරණය සතුව  350,000 ප්‍රමාණයක සංසරණයක් වෙයි
මෙයද බලන්න 
ශ්‍රී ලංකාවේ පුවත්පත් ලැයිස්තුව

ආශ්‍රිත

බාහිර සබැඳි 
නිල ගූගල් පිටුව
විජය පුවත්පත් සමාගම
බීබීසී ශ්‍රී ලංකා මීඩියා
ලංකාදීප නිල වෙබ් අඩවිය

 ශ්‍රී ලංකාවේ ප්‍රකාශයට පත් කෙරෙන දිනපතා පුවත්පත්
 1991 වසරෙහිදී සංස්ථාපනය කෙරුණු ප්‍රකාශන
 ශ්‍රී ලංකාවේ ප්‍රකාශයට පත් කෙරෙන සිංහල-භාෂා පුවත්පත්
විජය පුවත්පත් සමාගම
තලෙයිමන්නාරම ජැටිය සහ දුම්රිය ස්ථානය මෙරට මන්නාරම් දූපතේ තලෙයිමන්නාරමේ වයඹ දිග වෙරළට වන්නට ඉදිකොට තිබෙයි
ශ්‍රී ලංකාව සහ ඉන්දියාව අතර ක්‍රියාත්මකව පැවැති දුම්රිය පාරු සේවයෙහි මෙරට ප්‍රධාන නැවතුම්පළ ලෙස ක්‍රියාකරන ලද්දේ මෙම ජැටිය හා දුම්රිය ස්ථානය වෙයි
දුම්රිය මාර්ග ද්විත්වයකට සේවය සැපයීම සඳහා ඉදිකොට ඇති ජැටිය, ප්‍රධාන භූමියේ සිට සාගරය තුලට (උතුරු දිශාව දෙසට) මීටර 264 ක දිගකින් යුක්තව ඉදිකොට තිබෙයි
ඉතිහාසය
පෝක් සමුද්‍ර සන්ධිය හරහා ශ්‍රී ලංකාව හා ඉන්දියාව අතර දුම්රිය පාලමක් ඉදිකල යුතු බවට, 1894 වසරේදී මුල්ම වරට බ්‍රිතාන්‍ය රජය විසින් යෝජනා කරන ලදී
ශ්‍රී ලංකාවෙහි තේ වගාව වෙනුවෙන් ඉන්දියාවේ තමිල්නාඩු සිට පැමිණෙන කම්කරුවන්ගේ ප්‍රවාහන පහසුකම ඇතිකරවීම මෙහි අරමුණ විය
දුම්රිය පාරු සේවය

පසුව 1914 වසර වන විට ඉදිකරනු ලැබූ තලෙයිමන්නාරම ජැටිය සහ දුම්රිය ස්ථානය මගින් මෙරට තලෙයිමන්නාරමේ සිට ඉන්දියාවේ ධනුෂ්කෝඩි (රාමේස්වරම්) දක්වා මගීන් ප්‍රවාහනය ආරම්භ කරන ලදී
අඩපණ වීම
1967 වසරේ බලපෑ සුළි කුණාටුවක් හේතුවෙන් මෙහි ජැටියට සහ දුම්රිය ස්ථානයට හානි සිදුවීම හේතුවෙන් පාරු සේවය වසර තුනක් යන තුරු ඇණ සිටි අතර, යටිතල පහසුකම් නැවතත් සංවර්ධනය කිරීමෙන් පසු නැවතත් පාරු සේවය ආරම්භ කරන ලදී